অপু দাশ, শায়েস্তাগঞ্জ থেকে ॥ শায়েস্তাগঞ্জে দুইটি গরু ও পিকআপ ভ্যানসহ ৪গরু চোরকে আটক করেছে শায়েস্তাগঞ্জ থানা পুলিশ। গতকাল শুক্রবার ভোরে ঢাকা-সিলেট মহাসড়কের অলিপুর থেকে তাদের আটক করা হয়। আটককৃতরা হচ্ছে, বাহুবল উপজেলার তিতারকোনা গ্রামের নেওয়াজ মিয়ার পুত্র আয়াত আলী (৩০), ইমাম উদ্দিনের পুত্র শাহীন মিয়া (২১), মৃত আব্দুস সালামের পুত্র আব্দুর রহিম (২৪) ও ওসমান মিয়ার পুত্র রুবেল মিয়া (২৬)। পুলিশ জানায়, উল্লেখিতরা একটি পিকআপ ভ্যানে (ঢাকা মেট্রো-ন-১৮-৮৭৯১) করে ২টি চোরাই গরু নিয়ে যাওয়ার সময় তাদের আটক করা হয়। এ ব্যাপারে ওসি নাজিম উদ্দিন জানান, অলিপুর গ্রামের ফজল মিয়ার বাড়ি থেকে গরু চুরি করে চোরেরা।